लालू प्रसाद ने नरेंद्र मोदी को एनआरआइ (नॉन रेसिडेंट इंडियन) कहा, तो जवाब में भाजपा के राष्ट्रीय प्रवक्ता शहनवाज हुसैन ने लालू को एनआरबी (नॉन रेसिडेंट बिहारी) बताया। उन्होंने कहा कि लालू प्रसाद ज्यादा समय दिल्ली में ही रहते हैं। झारखंड में भी खबरों में बने रहने के लिए लालू को मोदी के नाम का ही सहारा लेना पड़ा। चुनाव प्रचार करने के बाद बुधवार को शहनवाज हुसैन प्रदेश भाजपा कार्यालय में मीडिया से बात कर रहे थे। साथ में प्रदेश प्रवक्ता प्रदीप सिन्हा और मो कमाल खान मौजूद थे।